CELEX: 32006R0602
Language: hr
Date: 2006-04-18 00:00:00
Title: Uredba Komisije (EZ) br. 602/2006 od 18. travnja 2006. o prilagodbi Uredbe (EZ) br. 184/2005 Europskog parlamenta i Vijeća ažuriranjem zahtjeva za podacima

11/Sv. 037
            
            
               HR
            
            
               Službeni list Europske unije
            
            
               198
            
         32006R0602
   
               L 106/10
            
            
               SLUŽBENI LIST EUROPSKE UNIJE
            
            
               18.04.2006.
            
         
      UREDBA KOMISIJE (EZ) br. 602/2006
   od 18. travnja 2006.
   o prilagodbi Uredbe (EZ) br. 184/2005 Europskog parlamenta i Vijeća ažuriranjem zahtjeva za podacima
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 184/2005 Europskog parlamenta i Vijeća od 12. siječnja 2005. o statistici Zajednice u vezi s platnom bilancom, međunarodnom trgovinom uslugama i izravnim stranim ulaganjima (1), a posebno njezin članak 10.,
   budući da:
   
               (1)
            
            
               Uredbom (EZ) br. 184/2005 uspostavlja se zajednički okvir za sustavnu izradu statistike Zajednice u vezi s platnom bilancom, međunarodnom trgovinom uslugama i izravnim stranim ulaganjima.
            
         
               (2)
            
            
               Zahtjeve za podacima potrebno je redovito ažurirati i ponovno prilagođavati razini podjele, kako bi se zadovoljile potrebe koje su promijenjene zbog gospodarskog i tehničkog razvoja.
            
         
               (3)
            
            
               U području portfeljnih ulaganja, teško je izravno izmjeriti obveze izvan EU-a. U praksi se one izračunavaju tako da se neto imovina unutar EU-a oduzme od ukupne vrijednosti obveza u svijetu. Zbog toga su za izračunavanje obveza izvan EU-a potrebni podaci o neto imovini unutar EU-a.
            
         
               (4)
            
            
               Neke bi geografske podjele trebalo izmijeniti, kako bi se unaprijedila kvaliteta statistike platne bilance, te kako bi se učinkovitije zadovoljile potrebe korisnika.
            
         
               (5)
            
            
               Potrebno je predvidjeti točne i precizne definicije svih koncepata i izraza upotrijebljenih u Prilogu Uredbi (EZ) br. 184/2005, kako bi se izbjeglo pogrešno tumačenje.
            
         
               (6)
            
            
               Mjere predviđene u ovoj Uredbi u skladu su s mišljenjem Odbora za platnu bilancu, osnovanog na temelju članka 11. Uredbe (EZ) br. 184/2005,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 184/2005 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. travnja 2006.
      
         
            Za Komisiju
         
         Joaquín ALMUNIA
         
         
            Član Komisije
         
      
   
   
      (1)  SL L 35, 8.2.2005., str. 23.
   PRILOG
   Prilog I. Uredbi (EZ) 184/2005 mijenja se kako slijedi:
   
               1.
            
            
               U tablici 2. „Tromjesečna statistika platne bilance”, odjeljak III. „Financijski račun”, zahtjevi za podacima o portfeljnim ulaganjima zamjenjuju se sljedećim tekstom:
               
                            
                        
                        
                           Neto imovina
                        
                        
                           Neto obveze
                        
                        
                           Neto
                        
                     
                           „Portfeljna ulaganja
                        
                        
                           Unutar EU-a
                           Izvan EU-a
                        
                        
                           Svijet”
                        
                        
                            
                        
                     
         
               2.
            
            
               U tablici 4. „Tokovi izravnih stranih ulaganja (FDI)”, u dijelu B „Podjela djelatnosti” opis stavke 505 zamjenjuje se sljedećim tekstom:
               „Izravna ulaganja u inozemstvu: Ukupno”.
            
         
               3.
            
            
               U tablici 6. „Razine geografske podjele” u stupcu pod nazivom „Razina 1”, potrebno je, nasuprot odgovarajućem unosu u stupcu pod nazivom „Razina 2” upisati sljedeće zemlje:
               
                           (a)
                        
                        
                           
                              
                                          „RU
                                       
                                       
                                          Ruska Federacija”;
                                       
                                    
                        
                     
                           (b)
                        
                        
                           
                              
                                          „BR
                                       
                                       
                                          Brazil”;
                                       
                                    
                        
                     
                           (c)
                        
                        
                           
                              
                                          „CN
                                       
                                       
                                          Kina”;
                                       
                                    
                        
                     
                           (d)
                        
                        
                           
                              
                                          „HK
                                       
                                       
                                          Hong Kong”;
                                       
                                    
                        
                     
                           (e)
                        
                        
                           
                              
                                          „IN
                                       
                                       
                                          Indija”.
                                       
                                    
                        
                     
         
               4.
            
            
               U tablici 7. „Razine podjele po djelatnosti”, u stupcu pod nazivom „Razina 2”, definicija u području K, odsjeku 74., razredu 7414., 7415., zamjenjuje se sljedećim tekstom:
               „Djelatnosti poslovnog i upravljačkog savjetovanja, uključujući holding društva”.